kardosdrur/scandi-wiki huggingface dataset:
Soevnloes

Soevnloes er Anders Matthesens debutalbum som rapper, der blev udgivet d. 13. februar 2006 under navnet Anden. Første gang han optrådte live med numre fra albummet var til Fredagsrock på plænen i Tivoli i 2006. Samme år medvirkede han også ved Grøn Koncert.

Singlen "FAQ" nåede Tjeklisten #1 i tre uger, og tilbragte i alt 10 uger på listen. Albummet modtog 3/6 stjerne i musikmagasinet GAFFA, der kaldet det et "hæderligt" debutalbum. Omkring marts 2006 havde Soevnloes solgt knap 15.000 eksemplarer, hvilket gjorde Matthesen til en af de bedst sælgende danskere dette forår.

Spor 
 "Spild af tid" – 4:11
 "FAQ" – 4:03
 "Hey trunte" – 3:47
 "Glimt af i går" – 3:06
 "Fleksibel askese" – 3:40
 "Soevnloes" – 3:54
 "Lad os kneppe" – 3:29
 "Mit liv" – 3:23
 "Fuck alle" – 3:16
 "Mille J" – 8:27
 "Ti aar for sent" – 4:31
 "Slinger i valsen" – 3:28

Referencer

Eksterne henvisninger 
 

Debutalbum fra 2006
Anders Matthesen-album
Debutalbum fra Danmark
Gerd Gjedved

Gerd Johnni Allensteen Raft f. Gjedved (8. juli 1919 i København – 24. juli 1972) var en dansk skuespillerinde, der debuterede som barneskuespiller allerede i 1928. Sidenhen kom hun bl.a. til Helsingør Revyen og Apollo Teatret. Hun fik kun en kort karriere som skuespiller, da hun måtte trække sig fra scenen på grund af dårligt helbred. Hun nåede derfor også kun at indspille ganske få film. Hun var gift flere gange og boede mange år i udlandet inden hun kort før sin død vendte tilbage til Danmark.

Filmografi 
 Odds 777 – 1932
 Med fuld musik – 1933
 Ud i den kolde sne – 1934
 Week-End – 1935
 Alle mand på dæk – 1942

Eksterne henvisninger 
 
 

Skuespillere fra Danmark
Carl Fischer (skuespiller)

Heinrich Carl Fischer (født som Fescher den 9. oktober 1876 i Næstved, død 7. august 1953 i København) var en dansk skuespiller og revysanger, der oprindelig var uddannet stenhugger. Han debuterede 1902 på Apollo Teatret. Sidenhen optrådte han bl.a. på Casino, Fønix Teatret og Nørrebros Teater og nåede også at medvirke i en række stumfilm. Han blev måske allermest kendt for sine viser og måde at fremføre dem på, hvoraf flere blev landeplager. Blandt de mest kendte kan nævnes Brændt af og På Øresunds blå.

Han er begravet på Sundby Kirkegård.

Udvalgt filmografi 
 Barken Margrethe af Danmark – 1934
 Min kone er husar – 1935
 Flådens blå matroser – 1937
 Ballade i Nyhavn – 1942
 Mine kære koner – 1943
 Moster fra Mols – 1943
 Hans store aften – 1946
 I de lyse nætter – 1948

Eksterne henvisninger 
 
 Carl Fischer  på danskfilmogteater.dk
 

Skuespillere fra Danmark
Personer fra Næstved
Danskere i 1800-tallet
Danskere i 1900-tallet
Stoppenaalen

Stoppenaalen (nudansk: Stoppenålen) er et eventyr skrevet af H.C. Andersen. Det blev trykt i "»Gæa«, æsthetisk Aarbog. 1846, 95-98" (udkom december 1845).

Henvisninger 

Eventyr af H.C. Andersen
Notar

Notar eller Notarius Publicus er i Danmark en embedsmand på et dommerkontor, der bekræfter underskrivning af testamenter og andre retsgyldige dokumenter og andre notarialforretninger som bekræftelse af kopi af f.eks. eksamensbevis, kontrol af, at en lodtrækning går rigtigt til, og protest af veksler og checks. 

Man skal normalt selv møde op med det dokument, man ønsker bekræftet, men hvis man på grund af sygdom ikke kan komme til et dommerkontor, kan notaren komme hjem til én. 

Notarens virksomhed vedrører ikke dokumentets indhold. At dokumentet er underskrevet for en notar er derfor ingen garanti for, at indholdet er rigtigt, kun for at underskriften er ægte, hvilket bekræftes i notarens påtegning på dokumentet.

Notar er ligeledes navnet på en ejendomsmægler, som formidler ejendomme i Norge, Sverige og Danmark.

Stillingsbetegnelser
Jura
Retsvæsen
Pulp

Pulp kan henføre til flere artikler:
 Pulp (band) – britisk rockgruppe
 Pulp (masse) - masse af forskellige materialer
 Pulp (papirmasse) – papirmasse opslæmmet i vand

Se også
 Pulp Fiction – amerikansk film fra 1994
Forstbotanisk Have Charlottenlund

Forstbotanisk Have i Charlottenlund er en park underlagt Naturstyrelsen. Haven udgjorde tidligere en enhed under Arboretet i Hørsholm og var dengang tilknyttet Skov & Landskab ved Det Biovidenskabelige Fakultet for Fødevarer, Veterinærmedicin og Naturressourcer, Københavns Universitet. 

Haven er 3,5 ha stor og rummer mere end 600 arter af træer og buske. De fleste af planterne har prøvet kræfter med det danske klima og dets ekstremer. Derved har haven en stor værdi for den grundlæggende forskning samt for den mere målrettede udnyttelse i haver, parker og i landskabet. 
Forstbotanisk Have blev grundlagt i 1838 som et uddannelsesinstitution for botanikere ved Københavns universitet. 

Haven blev fra 1936 til 1970 bestyret af Carl Syrach Larsen, hvis fader havde været gartner der, og som selv udmærkede sig ved at anvende anlægget som "hyttefad" under den tyske besættelse af Danmark. Den 14. februar 1945 skjulte han og familien flyveren Roy Maddock-Lyon i ejendommens brændeskur før hans afrejse til Sverige.

Siden 1970 har plejen af haven været udpræget ekstensiv, og den fremstod i stadig stigende omfang som naturskovsområde, i takt med at biologerne fra Københavns Universitet i stigende omfang anvendte Arboretet i Hørsholm til undervisnings-, studie- og forskningsmæssige formål. Som følge heraf er ansvaret for havens pleje og vedligeholdelse fra foråret 2008 overdraget til Skov- og Naturstyrelsen .

Der er fri adgang til Forstbotanisk Have året rundt.

Referencer

Eksterne henvisninger 

 Havens hjemmeside 
 Forstbotanisk Have – beskrivelse af haven fra aok.dk 
 Forsthaven i Charlottenlund, info om artikel af P.C. Nielsen i Dansk Dendrologisk Forenings årsskrift fra 1982

Charlottenlund
Parker i Danmark
Arboreter
Etableret i 1838
Pometet

Pometet ligger i Taastrup og er etableret her i 1956. Det er en enhed under Det Biovidenskabelige Fakultet for Fødevarer, Veterinærmedicin og Naturressourcer ved Københavns Universitet. Et pomet er en samling af frugttræer- og buske. Navnet er afledet af det latinske pomum, som betyder æble. 

Sortssamlingen er meget stor og omfatter cirka 750 æblesorter, hvoraf omkring de 250 er danske. Antallet af andre frugtsorter ligger mellem 80 og 120. Sorterne er overvejende indsamlet i 1940'erne og 50'erne af Anton Pedersen, professor i frugtavl.

Samlingen har desuden funktion som génbank og indgår i Nordisk Genbank, som har til formål at bevare genetiske ressourcer for plantearter anvendt til dyrkning i bestemte klimaområder.

Pometet anvendes også i undervisningen inden for frilandsdyrkning samt planteskoledrift og af agronom- og hortonomstuderende.

Eksterne henvisninger 
 Pometets hjemmeside

Botaniske haver i Danmark
Høje-Taastrup
Genbanker
Museer ved Københavns Universitet
Gorgonopsia

Gorgonopsia eller gorgonosider (af gorgon som betyder ansigt) er forhistoriske dyr, af hvilke man har fundet fossiler.

I 1860 fandt Ricard Owe de første fossiler af gorgonosider. Senere, i 1880 og 1890, fandt han flere fossiler fra disse rovdyr, som stammer fra senperm. De udviklede sig fra dyr som dimetrodon. Gorgonosiderne var på størrelse med løver og isbjørne. Den største gorgonosid var den store inostrancevia, som var større end en isbjørn og levede i Rusland for 250 millioner år siden i sen permtid.

Pangæa inostrancevia har sikkert jaget store scutosaurer. Gorgonosia uddøde for 248 millioner år siden i permtidens masseudryddelse. I BBCs serie Walking with Monsters er der i den tredje episode en gorgonosid.

Pattedyrlignende krybdyr
DVJB

DVJB er forkortelsen for Danmarks Veterinær- og Jordbrugsbibliotek og er Det Biovidenskabelige Fakultets centrale bibliotek. Biblioteket tjener til støtte for fakultetets formål og er statens offentlige forskningsbibliotek. 
Samlingen omfatter havebrug, landbrug, landskab, levnedsmiddelvidenskab, skovbrug, veterinærvidenskab samt bioteknologi, ernæring og miljø.

DVJB blev grundlagt i 1783, men den nuværende placering på Dyrlægevej på Frederiksberg har kun været i brug siden 1995.

Eksterne henvisninger
DVJB's hjemmeside 
DVJB's egen historiefortælling 

Forskningsbiblioteker i Danmark
Frederiksberg
Blågårds Kirke

Blågårds Kirke ligger i Blågårdens Sogn i Københavns Kommune.

Kirken blev lukket 1. januar 2014, ved en gudstjeneste med deltagelse af Københavns Biskop Peter Skov-Jakobsen.

Bygningen er nu solgt til Koncertkirken på Blågårds Plads og benyttes til koncerter og andre kulturelle formål og fungerer altså ikke længere som kirke. Sognets kirkelige handliger foretages fra Hellig Kors Kirke og Brorsons Kirke.

Blågårds Kirke erstattede en midlertidig kirke fra 1905 af Martin Nyrop, bygget i kokolith (gips og kokosnøddeskaller). Den permanente kirke er tegnet af Andreas Clemmensen og Johan Nielsen.

I februar 2013 besluttede Københavns Stiftsråd at kirken skal indstilles til lukning. Menighedsrådet havde dog allerede i august 2012 besluttet, at bygningen skulle tages ud af brug og tilbageleveres til Kirkefondet, der som ejer skal beslutte den fremtidige brug.

Kirkebygningen 
Facaden mod Blågårds Plads fremstår i røde mursten, men bygningen bagved er af blandede gule og røde sten, med tag i røde tegl. Stilen er (ny-)gotisk.

Interiør 
De tre vinduer i apsisvæggen var oprindeligt bare fyldninger, først i 1993 blev de åbnet og Mogens Jørgensens mosaikvinduer installeret.

Alter 
Alteret er beklædt med fliser i Kähler Keramik. Krucifikset er fra 1954, udført af Claes Baumbach.

Prædikestol

Døbefont 
Døbefonten er af klæbersten i romansk stil.

Orgel 
Orgelet er fra 1926, og af Marcussen & Søn. Det har 20 stemmer og er restaureret i 1989 af Sv. E. Nielsen

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001. 
 Årsskrift 2006 for Nørrebro Lokalhistoriske Forening og Arkiv: Rids af Blågårdskirkens tilblivelseshistorie af Svend Hovard. Side 18 ff.

Eksterne kilder og henvisninger 
 Blågårds Kirke hos KortTilKirken.dk
 Blågårds Kirke på danmarkskirker.natmus.dk (Danmarks Kirker, Nationalmuseet)

Nørrebro
Etableret i 1905
Ophørt i 2013
Nedlagte folkekirker i Danmark
Helene

Helene (fra græsk: Ἑλένη, helene, "fakkel", "lysende" eller "Sankt Elms ild") er et dansk pigenavn.
Navnet findes i talrige variationer, hvoraf især følgende navne anvendes i Danmark: Helena, Elena, Helen og Hellen. Næsten 13.000 danskere bærer et af disse navne ifølge Danmarks Statistik. Også Ellen stammer fra Helene.

Mytologiske personer 
Helena er datter af Zeus i den græske mytologi.
Helene er en amazone i den græske mytologi.

Stednavne 
 Saturns måne Helene er opkaldt efter amazonen Helene.
Sankt Helena er en ø i det sydlige Atlanterhavet.
Helena er hovedstaden i den amerikanske stat Montana.

Kendte personer med navnet 
Helena Bergström, svensk skuespiller.
Helena Bonham Carter, engelsk skuespiller.
Helena Christensen, dansk supermodel.
Helene Egelund, dansk skuespillerinde.
Helen Fielding, engelsk forfatter.
Helen Hunt, amerikansk skuespiller.
Helen Keller, amerikansk forfatter.
Helen Mirren, engelsk forfatter.
Helena Paparizou, græsk-svensk sangerinde og fotomodel.
Helena Patursson, færøsk forfatter.
Helene Beatrix Potter, engelsk forfatter.
Helene Strange, dansk forfatter.

Navnet anvendt i fiktion 
Den skønne Helene er en operette af Jacques Offenbach.
Helle for Helene er en dansk film fra 1959.

Se også
 Helenekilde (Tisvilde)
 Helenekilde (Hammer Bakker)
 Helenes grav

Noter 

Pigenavne
Tiberen

Tiberen (på italiensk: Tevere, latin: Tiberis) er med sine 406 km Italiens tredjelængste flod efter Po og Adige. Floden har sit udspring i Fumaiolobjerget i Appenninerne  og løber mod vest, til den løber ud i det Tyrrhenske hav via to grene: den ene ved Ostia-Isola Sacra mod syd, den anden ved Fiumicino mod nord. Tiberen afvander et område på ca. 18.000 km². Det var ved dens bredder, at byen Rom blev grundlagt.

Livius fortæller, at Tiberens navn oprindeligt var Albula (af latin alba = hvid) og Rumon på etruskisk, ændredes til ære for Tiberinus, kongen af Alba Longa, der druknede i den. Tiberinus blev regnet som Tiberens gud. Den første stavelse i navnet Tiberen kan være en parallel til keltisk dubr, der betyder "vand", som i Dublin. Flodens navn menes at være ophav til fornavnet Tiberius, der kom på tolvte- eller trettendeplads blandt antikke romerske drengenavne og har været i brug i nyere tid. Det etruskiske modstykke til navnet Tiberius var Thefarie, mens Tiberen på etruskisk hed Thebris.

Malariaen 
Tiberen gav grundlag for malariamyggen, der klækkedes ud i de fugtige områder, hvor floden periodevis gik over sine bredder. I Lazio-regionen, hvor Rom ligger, var to tredjedele af befolkningen kronisk malariasyge i 1896. Oversvømmelsen i 1900 var en af de største, der nogensinde havde oversvømmet landskabet ved Rom, og hovedstaden og sumpene syd for byen var de hårdest ramte malaria-områder i Italien. Frihedshelten Garibaldi gik forgæves ind for en storslået plan om at lede floden uden om byen. I stedet for påbegyndtes i 1907 et næsten lige så storslået projekt: skurene langs flodbredden blev revet ned og erstattet af glatte skrånende mure, der kontrollerede vandmasserne. 

Tiberen var tæmmet.  Romersk byhistorie er fuld af beretninger om tidligere oversvømmelser. Bådfontænen kaldet Barcaccia (= den gamle pram) foran Den Spanske Trappe, skal være et minde om en båd, der under en oversvømmelse drev helt op til pladsen, hvor trappeanlægget blev opført mere end hundrede år senere.  Ved siden af indgangen til kirken Sant'Eustachio, er der en inskription til minde om en oversvømmelse i 1495.

Henvisninger 

Floder i Italien
Orlando Letelier

Orlando Letelier Del Solar (født 13. april 1932, død 21. september 1976) var en chilensk politiker og økonom, der var medlem af Salvador Allendes regering fra 1970 til 1973.

I 1971 blev Letelier udnævnt til ambassadør i USA af præsident Salvador Allende. I 1972 fungerede han som udenrigsminister og senere forsvarsminister.

Efter militærkuppet 11. september 1973 blev Letelier deporteret til en koncentrationslejr på øen La Isla Dawson i Ildlandet, hvor han blev tortureret. Efter frigivelsen flygtede han til USA, hvor han arbejdede på at genskabe det chilenske demokrati. Letelier blev snigmyrdet i Washington af en bilbombe anbragt af agenter fra DINA, det chilenske militærdiktaturs hemmelige politi, der også fungerede som en slags højreorienteret terrorgruppe, der henrettede chilenske venstreorienterede.

Kildeangivelser 

Politikere fra Chile
Økonomer
Personer dræbt i attentat
Hans Basbøll

Hans Basbøll (født 12. juli 1943 på Frederiksberg) er en dansk lingvist, som siden 1975 har været professor i nordiske sprog ved først Odense Universitet (efter 1998 Syddansk Universitet).

Han har været medlem af Det Kongelige Danske Videnskabernes Selskab siden 1991 og af Dansk Sprognævn fra 1991 til 1997. Basbøll har udgivet talrige lingvistiske artikler. Hans mest betydningsfulde værk er "The Phonology of Danish", der udkom på Oxford University Press i 2005. Det er et af de mest omfattende og pålidelige værker om moderne dansk fonologi. Basbøll er professor emeritus ved Center for Børnesprog på Syddansk Universitet i Odense. Hans seneste forskning er en analyse af fire danske lingvister. Den er udført for Carlsbergfondet.

Hans Basbøll er gift, bor i Odense, og har to sønner, journalist, MA Jacob Basbøll (født 1981) og chefkonsulent, cand.scient., ph.d. Anders Basbøll (født 1977).

Referencer

Ansatte ved Syddansk Universitet
Lingvister fra Danmark
Medlemmer af Videnskabernes Selskab
Personer fra Frederiksberg
Personer i Kraks Blå Bog
Faglitterære forfattere fra Danmark
Dansksprogede forfattere fra Danmark
Ansatte ved Odense Universitet
José Tohá González

José Tohá González (født 6. februar 1927, død 15. marts 1974) var en chilensk redaktør og politiker. Indenrigs- og forsvarsminister under Salvador Allende.
Medlem af Socialistpartiet fra 1942.
Under militærkuppet i 1973 blev Tohá anholdt og deporteret til øen La Isla Dawson, hvor han gennemgik systematisk tortur. Han svækkedes både psykisk og fysisk og blev indlagt på et hospital i Santiago. 
Efter behandling deporteredes han til et fængsel i Santiago, hvor torturen blev genoptaget. Tohá døde den 15. marts 1974. Militærets version lød på selvmord ved hængning, selvom senere undersøgelser viste, at Tohá døde under den tortur, soldaterne påførte ham.
José Tohás datter, Carolina Tohá, er i dag politiker og medlem af det socialdemokratiske PPD.

Personer fra Chile
Back in Black

Back In Black er AC/DCs første album med forsanger Brian Johnson. Udgivet i 1980.

Brian Johnson kom til gruppen efter at tidligere forsanger Bon Scott døde efter en druktur, kvalt i sit eget bræk.
Efter Scotts død, var stifterne af AC/DC, Angus Young og Malcolm Young, fast besluttede på ikke at stoppe deres produktivitet, og kun en uge efter begravelsen ringede Malcolm så til Angus, og spurgte om han ville med i studiet.

Et par år tidligere havde AC/DC været til en koncert, hvor de havde hørt Brian Johnson synge, og Scott havde været meget begejstret. Brødrene Young besluttede derfor, at de ville invitere ham til en audition. Her sang Johnson Bon Scotts "Whole Lotta Rosie", hvilket han gjorde så overbevisende, at Malcolm og Angus hyrede ham med det samme. I dag er Brian Johnson for mange fans blevet "stemmen" bag AC/DC.

Back In Black er aldrig blevet påstået at være en afsked til Bon Scott, men det sorte cover med de gravstensformede bogstaver siger dog, at gruppen nok alligevel har tænkt på ham, og nogle mener at den dystre, uhyggelige album-åbner "Hells Bells" muligvis også er skrevet med Scott i baghovedet.

Back In Black skulle vise sig at blive AC/DCs gennembrud i USA, og det mest sælgende album gruppen har udgivet. Det er det andetmest solgte album nogensinde i verden. Med 60 millioner solgte albums hvoraf de 25 af dem er solgt i USA.

Numre 
 "Hells Bells" – 5:12
 "Shoot to Thrill" – 5:17
 "What Do You Do for Money Honey" – 3:35
 "Given the Dog a Bone" – 3:31
 "Let Me Put My Love into You" – 4:15
 "Back in Black" – 4:15
 "You Shook Me All Night Long" – 3:30
 "Have a Drink on Me" – 3:58
 "Shake a Leg" – 4:05
 "Rock and Roll Ain't Noise Pollution" – 4:17

Musikere 
 Brian Johnson – Vokal
 Angus Young – guitar
 Malcolm Young – Rytmeguitar, kor
 Cliff Williams – Basguitar, kor
 Phil Rudd – Trommer, kor

Kilder

Henvisninger 
 Sangtekster 

Album fra 1980
AC/DC-album
Hardrock-album
Gammelgård (Storring Sogn)

Gammelgård er beliggende i Storring Sogn mellem Storring i øst og Høver i vest og er en af områdets største gårde. På jordrerne omkring findes bl.a. rester af  Rane Jonsens borg, Sandgravvold, hvilken Margrete 1. rev ned.

Gammelgård er arnested for en af slægterne der bærer efternavnet Gammelgaard, hvoraf Lars P. Gammelgaard og Frederik Gammelgaard er del.

Herregårde i Skanderborg Kommune
Herregårde i Århus Amt
26 (tal)

26 er et lige heltal og det naturlige tal, som kommer efter 25 og efterfølges af 27.

I matematik 

Seksogtyve er
 et sammensat tal med divisorerne 1, 2 og 13. 
 et semiprimtal (et tal med to forskellige primtalsfaktorer)

Andet 
 26 er atomnummeret på grundstoffet jern.

Bestemte tal
Laila Ali

Laila Ali (født i Miami Beach i Florida i USA 30. december 1977) er en kvindelig tidligere professionel bokser. Hun opnåede 24 sejre ud af 24 mulige i sin professionelle karriere og vandt VM-titlen i super-mellemvægt inden hun trak sig tilbage. 

Hun er datter af bokselegenden Muhammad Ali.

Boksere fra USA
Personer fra Miami
Aleksandr Uljanov

Aleksandr Iljitj Uljanov (, ; født 13. april 1866 i Nisjnij Novgorod, henrettet 20. maj 1887 i Sjlisselburg) var en russisk revolutionær, storebror till Vladimir Lenin. Aleksander Uljanov blev hængt efter at have deltaget i en konspiration, der havde til formål at myrde zar Alexander III.

Personer fra Nisjnij Novgorod
Anarkister
Revolutionære fra Rusland
Umberto Boccioni

Umberto Boccioni (født 19. oktober 1882, død 16. august 1916) var en italiensk maler og billedhugger, og blev betragtet som en af den futuristiske bevægelses grundlæggere. Futuristerne ville bryde med fortiden og i stedet give det nye århundredes fart og dynamik kunstnerisk udtryk. Hans skulpturer af træ, glas, karton og ståltråd gengiver forskellige bevægelsesmomenter i en sammenblandet form og dermed rummets og bevægelsens uendelighed.
Boccioni har rejst meget og har haft mulighed for at besøge mange museer, næsten indgået i symbiose med nogle kunstnere, han observerede, især fra andre perioder som Michelangelo, men også med Francesco Filippini, som vil inspirere ham til forskning på Lombard landskab og arbejde på landet, efter filippinismens  begreber.

Galleri

Se også 

Malere fra Italien
Billedhuggere fra Italien
Personer fra Reggio di Calabria
Omkomne ved rideulykker
Jens Pedersen Hind

Jens Pedersen Hind d.æ. var en dansk embedsmand som i 1649 slog sig ned i Norge som sorenskriver i Nordnorge. Han kom fra Odense på Fyn i Danmark. Han giftede sig i ca. 1649 med Kirsten Nyrop.

Han har en stor efterslægt i Norge, specielt i Troms og Hordaland.

Det var også en Knud Pedersen Hind, som var rådmand i Kerteminde i 1700-tallet. Han er den verdenskendte forfatter Henrik Ibsens tip-tipoldefar.

Det eventuelle slægtskab mellem Jens og Knud er imidlertid ikke kortlagt.

Kilder 
Hasselberg, Kåre og Dahl, Svein Torel: Embetsmenn i Nord-Norge i tiden 1536-1700, side 55 

Danskere i 1600-tallet
Kent (flertydig)

Kent refererer ofte til Kent – et county som ligger sydøst for London, England. Øvrige betydninger:

Stednavne

Canada 
 Kent, British Columbia

USA 
 Kent, Alabama
 Kent, Arkansas
 Kent, Connecticut
 Kent, Florida
 Kent, Illinois
 Kent, Indiana
 Kent, Minnesota
 Kent, New York
 Kent, Ohio
 Kent, Oklahoma
 Kent, Oregon
 Kent, South Carolina
 Kent, Texas
 Kent, Virginia
 Kent, Washington
 Kent, West Virginia

Musik 
 Kent (band) – en svensk musikgruppe.
 Kent (album) – deres debutalbum.

Personer 
 Kent – et drengenavn dannet af Kenneth (bruges også som efternavn)
 Kent Kirk – dansk politiker
 Clark Kent – Superman

Andet 
 Kent (cigaretmærke)
Kent

Kent er et grevskab i England, sydøst for London. Hovedbyen er Maidstone. Kent grænser til East Sussex, Surrey, Greater London og Essex. Sidstnævnte grænse går i midten af Themsens løb.

Andre vigtige byer i Kent er Canterbury, som er sæde for ærkebispedømmet Canterbury, og Rochester-upon-Medway.

Kent regnes normalt som et smukt og relativt uberørt område, men der er også et kulmineområde hvor der har været stor aktivitet tidligere. Distriktet Thanet er et af de mindst udviklede områder i forhold til infrastruktur i det sydlige England. Ved Dungeness ligger et atomkraftværk.

Kanaltunnelen starter på engelsk side i Cheriton i Kent, med jernbaneforbindelse til Frankrig. Flyvepladser findes ved Headcorn, Lydd, Manston og Rochester.

I 400 årene blev Kent bosat af jyder som kom til de britiske øer en anelse før anglerne og sakserne.
Blandt berømte personer fra Kent finder man Charles Dickens og David Bowie.

Eksterne henvisninger 
 Discover the Garden of England – Visitor information for Kent and Sussex

 
Angelsaksiske kongeriger
Kent (band)

Kent var en svensk rockgruppe som blev etableret i Eskilstuna i 1990. De oprindelige medlemmer af gruppen var Joakim Berg, Martin Sköld, Markus Mustonen, Sami Sirviö og Thomas Bergqvist og gruppens oprindelige navn var Jones & Giftet.

Gennem de første år udskiftes keyboard-spilleren og gruppen skifter navn, først til Havsänglar og siden til kent – som de normalt skriver med lille k.

14. marts 2016 offentliggjorde Kent, at de ville opløse sig selv 17. december 2016, efter at have udgivet et nyt album og gennemført en turné.

Medlemmer 
 Joakim Berg – Sang og guitar
 Martin Sköld – Basguitar, keyboard
 Markus Mustonen – Trommer, piano
 Sami Sirviö – Guitar, keyboard

Tidligere medlemmer 
 Thomas Bergqvist – Keyboard (1990-92)
 Martin Roos – Guitar (1992-95)
 Harri Mänty – Guitar, slagtøj & trommeprogrammering (1996-2006)

Diskografi 

 Kent (1995)
 Verkligen (1996)
 Isola (1997)
 Hagnesta Hill (1999)
 B-sidor 95-00 (2000)
 Vapen & Ammunition (2002)
 Du & Jag Döden (2005)
 The Hjärta & Smärta EP (2005)
 Tillbaka Till Samtiden (2007)
 Röd (2009)
 En Plats i Solen (2010)
 Jag är inte räd för mörkret (2012)
 Tigerdrottningen (2014)
 Då som nu för alltid (2016)

Eksterne henvisninger 

 
 
 

Rockgrupper fra Sverige
Musikgrupper fra 1990
Har spillet på Roskilde Festival